
Varade ja kohustuste kajastamine
1. Asjaolud ja menetluse käik
Seoses muudatustega Riigi raamatupidamise üldeeskirjas muutusid era- ja avaliku sektori pikaajaliste koostööprojektide arvestuspõhimõtted. Muudatus käsitleb varade ja kohustuste kajastamist (avaldatud https://www.riigiteataja.ee/ert/act.jsp?id=13110783). Nimetatud muudatust tuleb rakendada Narva linna, AS-i Eesti Ühispank ja MTÜ Narva Spordikeskus lepingu osas. Lähtuvalt Riigi raamatupidamise üldeeskirja §48 eespool nimetatud lepingut tuleb käsitleda kapitalirendina, kuna kõik olulised objekti omandiga seotud hüved ja riskid kuuluvad linnale. Samuti on ka Riigikontroll pööranud tähelepanu Riigi raamatupidamise üldeeskirja muudatuste rakendamisele kohaliku omavalitsuse üksuste poolt. 
2. Õiguslikud alused

Vastavalt  kohaliku omavalitsuse korralduse seaduse §30 lõike 1 punktile 3, mille  kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse. Korraldus võetakse vastu Riigi raamatupidamise üldeeskirja §48 alusel. 
3. Otsus

3.1. Narva Linna Arenduse ja Ökonoomika Ametil kajastada oma asutuse bilansis varasid ja kohustusi, mis tulenevad Narva linna, AS-i Eesti Ühispank ja MTÜ Narva Spordikeskus vahelist lepingut lähtudes Riigi raamatupidamise üldeeskirja sätetest,  alates 2009. kalendriaasta kohta koostatavast raamatupidamisaruandest.  

3.2. Narva linna ametiasutustel esitada Narva Linna Arenduse ja Ökonoomika Ameti käesoleva korralduse punktis 3.1 nimetatud tehingu kajastamiseks vajaliku informatsiooni. 
4. Rakendussätted

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

